**ОПШТИНА КОНЧЕ**

**Врз основа на член 8 од Законот за финансиска поддршка на единиците на локалната самоуправа и единки корисници основани од единиците на локалната самоуправа за финансирање на доспеани, а неплатени обврски (“Службен весник** **РМ” бр.209/18), Градоначалникот на Општина Конче објавува**

**ЈАВЕН ПОВИК**

**До доверителите на Општина Конче и доверителите на единките корисници основани од Општина Конче, од областа на образованието, култура, детската и социјалната заштита за пријавување доспеани, а неплатени побарувања**

 **Се повикуваат доверителите на Општина Конче и доверителите на единките корисници основани од Општина Конче, од областа на образованието, култура, детската и социјалната заштита да ги пријават доспеаните а неплатени побарувања заклучно со 30,09,2018 година.**

 Рокот за пријавување на побарувањата е 10 (десет) дена од денот на објавувањето на Јавниот повик. Денот на објавување на Јавниот повик не се засметува во рокот.

 Право на пријавување на побарување имаат доверителите за побарувања доспеани до 30.09.2018 година, евидентирани во Електронскиот систем за пријавување и евиденција на обврските.

 За обврските на општината и единките корисници, градоначалникот и одговорните лица на единките корисници пристапуваат кон преговори со сите доверители кои се јавиле на повикот за спогодбено утврдување на износот на обврските, односно намалување на обврските за што се составува и потпишува записник со секој доверител.

 Приоритет при исплатата на доспеаните а неплатени обврски имаат обврските кои спогодбено со доверителот имаат постигнато целосно откажување од каматата и намалување на главницата на побарувањето за 15%.

 **Со пријавата, доверителите се должни да ја достават и следната документација:**

* Договор или друг акт од каде произлегува побарувањето помеѓу Општина Конче, корисници основани од Општина Конче, од областа на образованието, култура, детската и социјалната заштита на доверителот
* Фактура/ситуација за задолжувањето (аналитичка картица).

 Општината може да побара дополнителна документација кои се во интерес на постапката.

 Документација целосно пополнета се доставува во оригинал или копија. Доколку документацијата се доставува во копија, веродостојноста на секоја страница подносителот на барањето ја потврдува со свој потпис и печат.

 **Пријавата за побарување за пријавување на Јавниот повик, подносителите може да ја подигнат од архивата на општината или да ја превземат од веб страната на Општина Конче :** [www.konce.gov.mk](http://www.konce.gov.mk).

1. Рок и начин на доствување на пријавите

 Рокот за поднесување на пријавите е 10 (десет) дена од денот на објавувањето на јавниот повик. Јавниот повик и обрасците “Пријава на побарување согласно Јавен повик до доверителите на Општина Конче и доверителите на единките корисници основани од Општина Конче, од областа на образованието, култура, детската и социјалната заштита за пријавување доспеани, а неплатени побарувања” ќе бидат објавени и на веб страната на Општина Конче.

 **Пријавата со потребната документација да се достави преку пошта или лично во архивата на Општина Конче (од 7:30 до 15:30 часот секој работен ден).**

 **Повикот ќе биде објавен на огласна табла на Општина Конче, на веб страната на Општина Конче и во печатен медиум.**

 **Ненавремените пријави нема да бидат земени предвид при преговарањето.**

 По завршувањето на Јавниот повик, Општина Конче ќе ги разгледува пристигнатите пријави, а градоначалникот на Општина Конче ќе постапи во согласност со Законот за финансиска поддршка на единиците на локалната самоуправа и единки корисници основани од единиците на локалната самоуправа за финансирање на доспеани, а неплатени обврски (“службен весник на РМ” бр.209/18).

Број 09-1375/1

Дата 05.12.2018

Конче **ГРАДОНАЧАЛНИК**

 **НА ОПШТИНА КОНЧЕ**

 **Благој Илиев**